Прыгажосць Парыжа бясконцая. Вось знакамітая вуліца Елісейскія палі, якую дакладней трэба было б назваць Элізейскімі. Каралю Людовіку ХIV спадабалася назва з грэцкай міфалогіі “Элезіум” – месца, дзе чыстыя душы праведнікаў знаходзілі супакой і радасць. Елісейскія палі – традыцыйнае месца вайсковых парадаў. Тут збіраюцца натоўпы парыжан, калі надыходзіць момант “нацыянальнага святкавання”. Штогод сюды прыходзяць ад 300 да 500 тыс. чалавек.